শিশুটির নাম গাস টেইলর। মাত্র ১৮ মাস বছরে সে বলতে শুরু করে যে পূর্ব জন্মে সে ছিল নিজেরই দাদা। ছোট বাচ্চারা অনেক সময়ই নিজেদের চিনতে পারে না, কিন্তু এক্ষেত্রে ঘটনা ভিন্ন। গাসের জন্মের এক বছর আগে তারা দাদা মারা যান। ছোট শিশুটির দৃঢ বিশ্বাস ছিল সে এবং তার মৃত দাদা একই ব্যক্তি। যখন তাকে কোন পারিবারিক ছবি দেখানো হত, কেউ চিনিয়ে না দিলেও সে ছবিগুলোতে তার দাদাকে চিনতে পারতো, যদিও ছবিগুলোতে হয়তো আরো বয়স্ক মানুষ ছিলেন। ঘটনা মারাত্মক আকার ধারণ করে যখন গাস এমন সব পারিবারিক গোপন ঘটনা নিয়ে কথা বলে যেটা তার জানার কথা নয় বা এর আগে কেউ সেটা নিয়ে তার সাথে কথাও বলে নি। গাসের দাদার নাম ছিল অজি (Augie)। অজির বোনকে খুন করা হয় ও স্যান ফ্র্যান্সিস্কো উপসাগরে ফেলে দেয়া হয়। পরিবারের সদস্যরা হতবাক হয়ে গেল যখন তারা দেখল যে, ৪ বছর বয়সের গাস সেই হত্যাকাণ্ড সম্পর্কে বলছে ও খুন হওয়া মেয়েটিকে নিজের ‘বোন’ বলে পরিচয় দিচ্ছে। গাস বলে সে আসলে অজি, যাকে ঈশ্বর মৃত্যুর পর একটি টিকেট দিয়েছেন যেটা দিয়ে তিনি একটি হোল বা গর্তের মাঝ দিয়ে পরজন্মে উপস্থিত হয়েছেন।